הדבש שמייצג את המתיקות והרימונים על המון גרגיריהם – את השפע והפריון, הינם מסממני עונת החגים. דרך מצויינת להתחבר אליהם היא באמצעות פריטים, המשרים את האווירה ומתפקדים גם כמתנה נעימה, שמשדרת כוונה טובה.
קונצרן "יוניליוור" השיק במסגרת מותג הטואלטיקה הפופולרי בארץ – "פינוק"- סדרה חדשה, במהדורה מוגבלת, הכוללת שמפו לשיער, מרכך לשיער ותחליב רחצה לגוף. הפורמולה מכילה תוספת תמצית רימונים, המעניקה ריח מיוחד ומבשר חג. האריזות גדולות והמחיר נוח (700 מ"ל, 10 שקל – 15 שקל כל אחד). ברשתות השיווק והפארם.
עוד מוצהר כי הם "מעניקים תחושת רעננות של מקלחת לאורך כל היום". ריח הוא עניין של העדפה אישית, ומכל מקום דאודורנט "קרמה דבש" מצטרף לניחוחות הוותיקים, הלקוחים מעולם תחליבי הרחצה: קלאסי, מאסק ואורכידאה. כולם לא נוסו על בעלי-חיים והמחיר של אריזת רול-און ותרסיס 19.90 שקל ושל אריזת הסטיק 22.90 שקל. להשיג ברשתות השיווק והפארם.